"Аҿар ртеатр ала аусура иалагеит адраматург Шьоҭа Ҷкадуа ипиеса "Ҳаԥсыуаауп, ҳаԥсыуаа!". Ақәыргыламҭа ахәаԥшцәа ибзианы ирыдыркылеит. Иара ҳтеатр шьаҟас иамоуп. Уи анаҩс аҷкәынцәа ҳаидгыланы, аиҳабацәа ҳацырхрааны аусура ҳалагеит. Аԥынгылақәа рацәаны иҳаман, 12 штат рыла аусура ҳалагеит, иахьа уажәраанӡа 12 штат еиҵаҳхит 30-ҩык рҟынӡа, штат бжак аҟны иҭаҩны иҳамоу рацәаҩуп. Ари аамҭазы 11 спектакль ықәҳаргылахьеит, еиҳараӡак аԥсуа драматургцәа рҩымҭақәа рыла. Урҭ рахьынтә саззаҭгылар сҭахуп Анзор Мықәба ипиеса "Қьалашьбеи". Уи ықәҳаргылеижьҭеи шықәсык инацны иҵуеит, аха иахьа уажәраанӡагьы иҳазҵаауеит ианбаҟало ҳәа. Ақәыргыламҭа 25 аншлаг аман. Режиссиорк иаҳасабала раԥхьа ихы ԥишәеит Алиас Аҩӡба "Ацынҵәарах" анықәиргылоз. Гхақәак ыҟазҭгьы, урҭ рҽеишьа змам ракәӡам, даара иқәҿиеит ҳәа азгәарҭеит атеатр абзиабаҩцәа. Ақәыргыламҭа аџьабаа адаҳбалеит, аха аҩымҭа шьагәыҭс иҳамаз мԥсахкәа аарԥшра ҳалшеит ҳәа сгәы иаанагоит. Уигьы ахәаԥшыҩцәа азыԥшуп, аншлагқәа фба ыҟан. Иааиуа аспектакль ахь абилеҭқәа абжа аанкылоуп. Ақәҿиара змаз аспектакльқәа рацәоуп, ахәаԥшыҩцәагьы маҷымкәа иҳазнеиуа иалагеит",- иҳәеит Сақаниа.
Аҳәынҭқарратә Аҿар ртеатр аԥҵан нанҳәа 21, 2014 шықәсазы Аԥсны Аминистрцәа Реилазаара ақәҵарала, аҿар рырҿиаратә лшарақәа рырҿиара хықәкыс иҟаҵаны.
Шәазыӡырҩы аподкаст. Иаҳа инарҭбаау аиҿцәажәара шәаҳар шәылшоит арадио Sputnik Аԥсны аефир аҟны.